Կախաբեր Ալադաշվիլի

Կախաբեր (Կախա) Ալադաշվիլի (, ), վրացի ֆուտբոլիստ, «ԲՄԱ-Էներգիա» ակումբի պաշտպան։ Հանդես է եկել Վրաստանի ազգային հավաքականի կազմում։

Կարիերա

Ակումբային 
Ֆուտբոլով սկսել է զբաղվել 12 տարեկան հասակից։ Սկզբից ֆուտբոլ խաղալ սովորել է թբիլիսյան 35-րդ դպրոցում։ Այնուհետև շարունակել է սովորել «Օլիմպ»-ի դպրոցում, որտեղ մարզիչը եղել է Գիգլի Իմնաձեն։ Սկսած 2002 թվականից խաղացել է թբիլիսյան «Սպարտակ» և Բոլնիսի քաղաքի «Սիոնի» ակումբներում։ 2004 թվականի ամռանից տեղափոխվել է վրացական հայտնի Թբիլիսի «Դինամո» ակումբ։ Թիմի կազմում դարձել է Վրաստանի չեմպիոն։ Անցկացրել է 8 խաղ և խփել 1 գոլ (Կրակովյան «Վիսլա» ակումբին) եվրոգավաթներում։

2006 թվականի մարտից Կախան հնգամյա պայմանագիր ստորագրեց Կիևի «Դինամո» ակումբի հետ։ «Դինամո» նա տեղափոխվեց իր գործակալ` Ախրիկ Ցվեյբայի խորհրդով։ Կախաբերը հիմնականւմ խաղացել է Ուկրաինայի Առաջին լիգայում հանդես եկող Դինամո-2-ի կազմում և երկու անգամ էլ մասնակցել է երիտասարդական առաջնությանը։ «Դինամո-2»-րդում Ալադաշվիլին հանդես է եկել աջ պաշտպանի դիրքում։

2006 թվականի օգոստոսին կեստարվա վարձավճարով տեղափոխվել է դնեպրոպետրովսկյան «Դնեպր» ակումբ։ 2006 թվականի օգոստոսի 5-ին պոլտովյան «Վորսկլա» ակումբի դեմ խաղում նա նշեց իր դեբյուտը Ուկրաինայի բարձրագույն լիգայում, իսկ խաղը ավարտվեց 1:0 հաշվով։ Ընդհանուր առմամբ Դնեպրի համար Բարձրագույն լիգայում խաղացել է 5 խաղ, իսկ Ուկրաինայի գավաթում 2 խաղ։ 2006 թվականի դեկտեմբերին «Դինամո»-յի ղեկավարության կողմից հանվել է տրանսֆերի։ 2017 թվականի ձմռանը վերադարձել է «Դինամո», Բարձրագույն լիգայում անցկացնելով 2 խաղ, ընդդեմ «Զարի»-ի և «Արսենալ»-ի։

2007 թվականի ամռանը կրկին «Դինամո»-յի ղեկավարության կողմից ներկայացվել է տրանսֆերի։ Կախաբերը կարող էր նաև տեղափոխվել ռուսական «Մոսկվա» ակումբ։ 2007 թվականի հուլիսին վարձավճարով գնացել է ուժգորոդյան «Զակարպատիե» մինչև 2007/08 մրցաշրջանի ավարտը։ Թիմում Ալադաշվիլին դարձել է հիմնական կազմի խաղացող, Ուկրաինայի առաջնությունում խաղացել է 10 խաղ և 1 խաղ էլ անցկացրել է Ուկրաինայի Գավաթում։ 2008 թվականի փետրվարին վարձավճարով տեղափոխվել է «Խարկով» ակումբ։ Բարձրագույն լիգայում  քաղաքացիների կազմում անցկացրել է 8 խաղ։

2008 թվականի դեկտեմբերին մեկնում է Թուրքիա, որպեսզի Մախաչկալական «Անժի»-ի հետ միասին քննարկի իր տեղափոխության մասին։ 2009 թվականի հունվարին նա պայմանագիր է ստորագրում «Անժի»-ի հետ։ 2009 թվականի մայիսին ստացել է ռուսական վիզա և կարողացել է միանալ թիմին։  Պայմանագիրը կնքվել է և մինչ այդ, բայց այն բանի համար, որ նրան չի հաջողվել ժամանակին ստանալ աշխատանքային վիզա, նա ստիպված էր երկուս ու կես ամիս ինքնուրույն մարզվել Թբիլիսիում։ 2009 թվականին «Անժի»-ի հետ միասին հաղթեց Առաջին դիվիզիոնը և դուրս եկավ Պրեմիեր-Լիգա։ 2010 թվականի փետրվարին հայտնվել է սամարյան «Կռիլյա Սովետով» ակումբի տեսադաշտում։ 2010 թվականի ամռանը տեղափոխվել է «Զեստաֆոնի» ակումբ։ 2014 թվականի փետրվարին տեղափոխվել է «ԲՄԱ-Էներգիա» ակումբ։ 2015 թվականի դեկտեմբերին լքել է ակումբը և ավարտել կարիերան։

Հավաքականում 
Հանդես է եկել Վրաստանի մինչև 21 տարեկանների երիտասարդական հավաքականում։ Վրաստանի ֆուտբոլի ազգային հավաքականի կազմում անցկացրել է 7 խաղ։ 2015 թվականի օգոստոսի 17-ին Վրաստանի հավաքականում դեբյուտը նշել է Ղազախստանի հավաքականի դեմ արտագնա խաղում (1:2)։

Պարգևներ 
 Վրաստանի չեմպիոն։ 2005
 Ուկրաինայի չեմպիոն։ 2006/07
 Ռուսաստանի առաջին դիվիզիոն հաղթող։ 2009

Անձնական կյանք 
Ամուրի է։ Սիրած ակումբը՝ իտալական Միլանը ։ Նրա եղբայրը Լաշա Ալադաշվիլին է, նույնպես պրոֆեսիոնալ ֆուտբոլիստ։ Կարիերան ավարտելուց հետո հաստատվել է Խաբարովսկում, որտեղ էլ բացել է ռեստորան։

Հետաքրքիր փաստեր 
2009 թվականին «Անժի»-ի խաղացողներին փոքր ոսկե մեդալներ նվիրելու արարողության ժամանակ, Մախաչկալայում տեղի ունեցավ համերգ, որտեղ մասնակցեցին Դաղստանի երգիչները։ Այնտեղ Ալադաշվիլին անսպասելիորեն վրացերենով կատարեց երգ, «Թբիլիսո» անվանմամբ։ Նրա համակումբացի Մահոմեդ Մահոմեդովը Ալադաշվիլիին նվիրեց ծաղիկների փունջ, իսկ այնուհետև նա լքեց բեմը բուռն ծափահարությունների ներքո։

Ծանոթագրություններ

Արտաքին աղբյուրներ 
 
 Էջը sports.ru կայքում
 էջը weltfussball.de կայքում 
 Էջը «Դինամոմանիա»-յի կայքում  

Վրացի ֆուտբոլիստներ
Դինամո Թբիլիսիի ֆուտբոլիստներ
Վրաստանի հավաքականի ֆուտբոլիստներ
Ֆուտբոլի պաշտպաններ